Divendres 31 de maig a les 18.30 h a la Secció Local de la Biblioteca.
Versió original en anglès, subtitulada en català.
El mes de maig arriba a les sales Time Trial, la història sobre el retorn al ciclisme de competició de David Millar, el gran ciclista escocès que va veure truncada la seva carrera esportiva per un cas de dopatge l'any 2004.
Deu anys després, tot i sentir-se gran, en David decideix tornar a competir per redimir els seus actes del passat i començar de nou com a ciclista net amb un objectiu: El Tour de França.
Serà capaç de tornar a disputar aquesta competició tants anys després?
La pel·lícula arriba aplaudida i nominada als festivals més importants a nivell internacional com IDFA o CPH: DOX*.
Cada any que passa, és un any menys del que disposa un atleta per aconseguir les seves grans metes.
Per això, el final de la seva trajectòria és una lluita a contra el temps, una prova a contrarellotge.
Per a un ciclista professional competir és una necessitat addictiva que desafia a tota lògica i crea un espectacle tant fascinant com dolorós.
Time Trial (carrera a contrarellotge) ens apropa a les últimes carreres del ciclista britànic David Millar i segueix de prop el seu retorn al món de la competició després d'haver sigut apartat i declarat culpable en un cas de dopatge el 2004.
David Millar va comprar la seva primera bicicleta quan tenia 15 anys i als 18 se'n va anar a viure a França per poder competir al més alt nivell.
Dos anys més tard, el 1997, li van oferir el seu primer contracte professional per liderar un dels equips francesos més important, el Cofidis, amb el qual va guanyar tres etapes del Tour de França, cinc de La Volta a Espanya i una del Giro d'Itàlia.
Un jove prometedor i idealista que va arribar ràpidament a l'alta competició, però que va començar a dopar-se amb la droga il·legal més estesa en el món del ciclisme, l'EPO, i per aquest motiu va rebre una dura suspensió que el va apartar durant uns anys.
Des d'aleshores, en David s'ha convertit en una potent veu dins de la lluita antidopatge, publicant alguns llibres i com a comentarista esportiu.
El 2006 va decidir tornar a les carreres com a ciclista net, però abans de poder competir de nou al Tour de França haurà de superar dures proves com "La Classicissima" Milan-Sanremo amb l'equip Garmin.
Aquesta situació servirà al protagonista per sincerar-se amb si mateix i amb l'espectador respecte els clarobscurs que determinen la seva biografia esportiva.
Time Trial escenifica la lluita contra el temps d'un dels millors ciclistes de la nostra època.
Aconseguirà en David Millar competir de nou en el Tour de França abans d'abandonar definitivament la seva carrera esportiva?
Finlay Prestell és un cineasta guardonat amb un premi BAFTA i que abans havia sigut ciclista professional.
Ha dirigit 6 curtmetratges premiats a festivals internacionals i també ha sigut productor d'altres.
Més recentment, ha produït el llargmetratge Norfolk (2015) per la BBC Films.
La seva irrupció com a cineasta va ser el 2007, amb Standing Star, un curtmetratge on documenta la seva passió pel ciclisme.
Nominació a Millor Documental, IDFA – Països Baixos, 2017
Nominació a Millor Documental, BendFilm Festival – Estats Units, 2018
Nominació a Millor Documental, Cleveland IFF – Estats Units, 2018
Nominació a Millor Documental, Edimburg IFF – Regne Unit, 2018
Nominació a Millor Documental, Sofía IFF – Bulgària, 2018
Selecció Oficial, Göteborg FF – Suècia, 2018
Selecció Oficial, SXSW – Estats Units, 2018
Selecció Oficial, CPH: DOX* – Dinamarca, 2018
Selecció Oficial, Visions du Réel – Suïssa, 2018
Selecció Oficial, Full Frame Documentary FF – Estats Units, 2018